Apstiprināta

Rāmuļu pamatskolas direktores

rīkojums Nr. 1-11/ 24

24.08.2020.

Iekšējā kārtība, kādā organizēt mācību procesu, epidemioloģiskās drošības pasākumu nodrošināšanai Rāmuļu pamatskolā 2020./2021.mācību gadā

Kārtība izdota saskaņā ar MK 09.06.2020. noteikumiem Nr.360

„Epidemioloģiskās drošības pasākumu COVID-19 infekcijas

izplatības ierobežošanai” 25.,26.un 27.p.

1. Ar šo Kārtību tiek iepazīstināti izglītojamo vecāki, SKOLAS darbinieki un pakalpojumu sniedzēji. SKOLĀ netiek pieļauta nepiederošu personu atrašanās bez saskaņošanas ar administrāciju.

2. Visiem Rāmuļu pamatskolas darbiniekiem, izglītojamajiem un viņu vecākiem ir jāievēro „Epidemioloģiskās drošības un higiēnas prasību ievērošanas kārtība Rāmuļu pamatskolā Covid-19 laikā” (apstiprināta 24.08.2020., rīkojums Nr. 1-11/23. )

3. Rāmuļu pamatskolas, turpmāk tekstā SKOLAS, durvis tiek atvērtas ne ātrāk kā pl. 7.20.

4. Ieeja 1.-9.klašu izglītojamajiem un darbiniekiem notiek pa labās puses ārdurvīm. Pie ieejas tiek dezinficētas rokas un mērīta temperatūra. Izglītojamie ģērbtuvēs atstāj virsdrēbes un lieto maiņas apavus. Sākoties mācību stundām, ģērbtuves tiek slēgtas. Mācību procesa laikā 5. un 7.-9.klašu izglītojamie pārvietojas pa kreisās puses kāpnēm un ārdurvīm. 1.-4. un 6.klases izglītojamie pārvietojas pa labās puses kāpnēm un ārdurvīm.

5. Mācību stundu sākums 1.-6.klašu izglītojamajiem pl.9.00; 7.-9.klašu izglītojamajiem pl.9.10. Mācības notiek katrai klasei savā noteiktajā telpā, izņemot mūzikas, vizuālās mākslas, datorikas un dizaina un tehnoloģiju mācību priekšmetus, kuri notiek kabinetos.

SKOLĀ noteikts šāds stundu sākuma un beigu laiks, starpbrīžu ilgums un pusdienu pārtraukums:

**1.-6.klasei: 7.- 9.klasei**

|  |  |  |  |  |
| --- | --- | --- | --- | --- |
| Laiks | Stunda pēc kārtas |  | Laiks | Stunda pēc kārtas |
| 9.00-9.40 | 1. | 9.10- 9.50 | 1. |
| 9.50-10.20 | 2. | 10.00-10.40 | 2. |
| 10.30-11.10 | 3. | 10.50-11.30 | 3. |
| 11.20-12.00 | 4. | 11.40-12.20 | 4. |
| 12.00-12.20 | Pusdienas | 12.30-13.10 | 5. |
| 12.20-13.00 | 5. | 13.10-13.30 | Pusdienas |
| 13.10-13.50 | 6. | 13.30-14.10 | 6. |
| 14.00-14.40 | 7. | 14.20-15.00 | 7. |

6. Mācību un ārpusstundu darbs SKOLĀ norisinās saskaņā ar Skolas direktora apstiprinātu mācību priekšmetu stundu, pagarinātās dienas grupas, individuālo un interešu izglītības nodarbību sarakstiem. 7.-9.klašu izglītojamajiem piektdienās mācību stundas tiks organizētas attālināti.

7. Starpbrīžos izglītojamie var neatstāt nodarbību telpas, bet šajā laikā tās obligāti ir jāizvēdina, jādezinficē solu (galdu) u.c.virsmas un telpa jāsakārto nākamajai nodarbībai.

8. Dejošanas nodarbības pedagogs organizē bezkontakta formā.

9.Sporta stundas maksimāli notiek āra apstākļos, ievērojot valstī noteiktos epidemioloģiskos noteikumus.

10. Stundu starpbrīžos par kārtību SKOLAS telpās atbild dežurējošie pedagogi.

11. Izglītojamo ēdināšana tiek organizēta pa grupām: 1.-6.klasei no pl.12.00 līdz 12.20; 7.-9.klasei – no pl.13.10 -13.30. Izglītojamie uz ēdnīcu dodas pedagoga pavadībā, bez somām. Ēdnīcā jāievēro kārtība, higiēnas prasības un ēšanas kultūra, kā arī saudzīga attieksme pret inventāru.

12. Organizējot klases un skolas pasākumus, tie jāsaskaņo ar SKOLAS administrāciju, norādot attiecīgā pasākuma norises laiku, vietu, dalībnieku skaitu, veicamos drošības pasākumus un atbildīgo personu. Atbildīgais pedagogs par plānoto pasākumu informē vecākus un atbild par izglītojamo drošības noteikumu ievērošanu pasākuma laikā.

13. Pirmsskolas grupās izglītojamo vecāki/pilnvarotā persona atved bērnu līdz grupas ārdurvīm, piezvana, sagaida audzinātāju. Audzinātāja izmēra izglītojamā temperatūru. Vecāki telpās neienāk. No jauna pienākušo bērnu vecākiem ir atļauts ienākt grupas telpās, uzvelkot bahilas, lietojot sejas masku, dezinficējot rokas. Ievērojot distanci, vecākiem atļauts uzturēties pirmsskolas grupas telpās, līdz bērns ir adaptējies jaunajā vidē.

14.Bērns novelk āra apavus, noģērbj virsdrēbes un dezinficē rokas.

15. Pirmsskolas bērnu ēdināšana notiek grupas telpās.